Иван Бунин
Дими полето, белее сводът…

Превод от руски: Кирил Кадийски, 2003

chitanka.info

Дими полето, белее сводът,

в степта мъглива пищят орли

и звънко-див е плачът им гладен

сред здрача хладен, пропит с мъгли.

В роса — крилата, в роса — бурянът,

благоухае пак тоя свят…

И тъй са сладки гладът ти, пролет,

зовът за полет и бодър хлад.

Ти властваш вече — димят полята,

в пожари жарки зазаря ден.

И все по-властно орлите пискат

и в пари дискът виси червен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.